पुस्तकमा उनले बाल्यकालदेखि आफू हुर्केको, बढेको र न्याय क्षेत्रमा बिताएका ४० वर्षका गतिविधिसमेत समेटेको बताइन् । पहिलो भागचाहि उनले प्रधानन्यायाधीश छँदा लागेको महाअभियोगको प्रस्ताव खण्ड रहेको छ । त्यसपछि मात्रै बाल्यावस्था उजागर गरेको उनले खुलाइन् । ‘पुस्तकमा मैले लेखेका सबै कुरा सत्य छन्,’ उनले भनिन्, ‘महाअभियोगजस्ता विवादको सत्य बताउन पनि मैले पुस्तक लेख्नै पर्‍यो ।’
